CELEX: 62013CA0354
Language: el
Date: 2014-12-18 00:00:00
Title: Υπόθεση C-354/13: Απόφαση του Δικαστηρίου (τέταρτο τμήμα) της 18ης Δεκεμβρίου 2014 [αίτηση του Retten i Kolding, Civilretten (Δανία) για την έκδοση προδικαστικής αποφάσεως] — FOA, που ενεργεί για λογαριασμό του Karsten Kaltoft, κατά Kommunernes Landsforening (KL), που ενεργεί για λογαριασμό του Billund Kommune (Προδικαστική παραπομπή — Κοινωνική πολιτική — Απόλυση — Λόγος — Παχυσαρκία του εργαζομένου — Γενική αρχή περί απαγορεύσεως των δυσμενών διακρίσεων λόγω παχυσαρκίας — Δεν υφίσταται — Οδηγία 2000/78/ΕΚ — Ίση μεταχείριση στην απασχόληση και την εργασία — Απαγόρευση κάθε δυσμενούς διακρίσεως λόγω αναπηρίας — Ύπαρξη «αναπηρίας» )

23.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/7
            
         Απόφαση του Δικαστηρίου (τέταρτο τμήμα) της 18ης Δεκεμβρίου 2014 [αίτηση του Retten i Kolding, Civilretten (Δανία) για την έκδοση προδικαστικής αποφάσεως] — FOA, που ενεργεί για λογαριασμό του Karsten Kaltoft, κατά Kommunernes Landsforening (KL), που ενεργεί για λογαριασμό του Billund Kommune
   (Υπόθεση C-354/13) (1)
   
   ((Προδικαστική παραπομπή - Κοινωνική πολιτική - Απόλυση - Λόγος - Παχυσαρκία του εργαζομένου - Γενική αρχή περί απαγορεύσεως των δυσμενών διακρίσεων λόγω παχυσαρκίας - Δεν υφίσταται - Οδηγία 2000/78/ΕΚ - Ίση μεταχείριση στην απασχόληση και την εργασία - Απαγόρευση κάθε δυσμενούς διακρίσεως λόγω αναπηρίας - Ύπαρξη «αναπηρίας»))
   (2015/C 065/09)
   Γλώσσα διαδικασίας: η δανική
   
      Αιτούν δικαστήριο
   
   Retten i Kolding, Civilretten
   
      Διάδικοι στην υπόθεση της κύριας δίκης
   
   FOA, που ενεργεί για λογαριασμό του Karsten Kaltoft
   
      κατά
   
   Kommunernes Landsforening (KL), που ενεργεί για λογαριασμό του Billund Kommune
   
      Διατακτικό
   
   
               1)
            
            
               Το δίκαιο της Ένωσης δεν κατοχυρώνει γενική αρχή περί απαγορεύσεως των δυσμενών διακρίσεων λόγω αυτής καθαυτήν της παχυσαρκίας, σε ό,τι αφορά την απασχόληση και την εργασία.
            
         
               2)
            
            
               Η οδηγία 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία, έχει την έννοια ότι η παχυσαρκία εργαζομένου συνιστά «αναπηρία», κατά την έννοια της ως άνω οδηγίας, όταν συνεπάγεται μειονεκτικότητα, οφειλόμενη ιδίως σε μόνιμη σωματική, διανοητική ή ψυχική πάθηση, η οποία σε συνδυασμό με διάφορους περιορισμούς μπορεί να παρακωλύσει την πλήρη και αποτελεσματική συμμετοχή του ενδιαφερομένου στον επαγγελματικό βίο σε ισότιμη βάση με τους λοιπούς εργαζομένους. Στο εθνικό δικαστήριο απόκειται να ελέγξει κατά πόσον οι προϋποθέσεις αυτές πληρούνται στην υπόθεση της κύριας δίκης.
            
         
      (1)  ΕΕ C 252 της 31.8.2013, σ. 22.